Publication: Magyar Közlöny
Issue: MK-1999-63 (Year: 1999, Number: 63)
Era: 1990-2004
Section: a 19/1999. (VII. 13.) BM rendelethez
Paragraph Index: 70

2. Általános követelmények Az ingatlankezelő a feladatai megoldásához szükséges mértékben rendelkezzen a tulajdonosok, bérlők, használók irányában a kapcsolatteremtéshez nélkülözhetetlen kommunikációs készséggel, és legyen jártas az üzleti tevékenységben, az üzleti tárgyalásokban. Az ingatlankezelő rendelkezzen az alábbi ismeretekkel: 2.1. Műszaki ismeretek — Ismerje a szakképesítéshez kapcsolódó fogalmakat, az építési módokat. — Ismerje az épületszerkezeteket és azok ismétlődő hibajelenségeit, a garancia, a szavatosság, a kötelező alkalmassági idő érvényesítésének lehetőségeit. — Ismerje az építésügyi előírásokat. 2.2. Jogi ismeretek — Ismerje a szakképesítéshez kapcsolódó fogalmakat és intézményeket, ezek összefüggéseit. — Ismerje a munkájához szükséges — a tulajdonjoggal, a bérlettel, az adózással, a munkajoggal, a társadalombiztosítással összefüggő — előírásokat. 2.3. Gazdasági ismeretek — Ismerje a gazdaság, a piacgazdaság általános fogalmait, összefüggéseit és folyamatát, a vállalkozás alapfogalmait, funkcióit és alapvető pénzügyi, számviteli, társadalombiztosítási és adózási ismereteket. — Ismerje az ingatlanok üzemeltetésének, karbantartásának, felújításának rendszerét, a tevékenység költségvonzatát. — Ismerje a lakás és nem lakás céljára szolgáló épületek közüzemi ellátásának (villany, gáz, víz-csatorna szolgáltatás) rendszerét. 2.4. Nyilvántartásokhoz kapcsolódó ismeretek — Ismerje és alkalmazza a tevékenységhez szükséges nyilvántartásokat. — Rendelkezzen számítógépes adatkezelési ismeretekkel. — Tájékozott legyen az információgyűjtés és -kiértékelés formáiról. 2.5. Piaci ismeretek — Rendelkezzen a tevékenységi körébe tartozó piaci ismeretekkel, információkkal. — Ismerje az ingatlanok hasznosításával összefüggésben a lakások, helyiségek vételárának, lakbérének, helyiségbérének alakulását. 1999/63. szám — Ismerje az építőipari munkák versenyeztetésére, a munkák elvégzésére vonatkozó megbízás rendszerét, szabályait.

Source: https://magyarkozlony.hu/hivatalos-lapok/4e4529b86629f76a4f895de554b338bf37fde7c1/dokumentumok/ce32c968df9c8ad76b5b2ebb9d0d73061adaa30a/letoltes